ROZHODNUTIE KOMISIE
z 13. decembra 2006,
ktorým sa mení a dopĺňa rozhodnutie 92/452/EHS, pokiaľ ide určité pracoviská na odber a produkciu embryí v Kanade, na Novom Zélande a v Spojených štátoch amerických
[oznámené pod číslom K(2006) 6441]
(Text s významom pre EHP)
(2006/925/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (1), a najmä na jej článok 8 ods. 1,
keďže:
(1)
V rozhodnutí Komisie 92/452/EHS z 30. júla 1992 ustanovujúcom zoznamy pracovísk na odber a produkciu embryí v tretích krajinách s povolením na vývoz embryí hovädzieho dobytka do Spoločenstva (2) sa ustanovuje, že členské štáty môžu dovážať embryá z tretích krajín len v prípade, ak boli tieto embryá odobrané, spracované a skladované v pracoviskách na odber embryí vymenovaných v uvedenom rozhodnutí.
(2)
Kanada požiadala o pridanie nového pracoviska na produkciu embryí na zoznam, pokiaľ ide o zápisy týkajúce sa tejto krajiny.
(3)
Nový Zéland požiadal o vykonanie zmeny názvu strediska, pokiaľ ide o zápisy týkajúce sa tejto krajiny.
(4)
Spojené štáty americké požiadali o zmenu niektorých podrobností týkajúcich sa určitých pracovísk na odber a produkciu, pokiaľ ide o zápisy týkajúce sa tejto krajiny.
(5)
Kanada, Nový Zéland a Spojené štáty americké poskytli záruky dodržiavania príslušných pravidiel stanovených v smernici 89/556/EHS a dotknuté pracoviská na odber embryí boli úradne schválené veterinárnymi úradmi uvedených krajín na účely vývozu do Spoločenstva.
(6)
Rozhodnutie 92/452/EHS by sa preto malo zodpovedajúcim spôsobom zmeniť a doplniť.
(7)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat.
PRIJALA TOTO ROZHODNUTIE:
Článok 1
Príloha k rozhodnutiu 92/452/EHS sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa uplatňuje od tretieho dňa po jeho uverejnení v Úradnom vestníku Európskej únie.
Článok 3
Toto rozhodnutie je určené členským štátom.
V Bruseli 13. decembra 2006